ПРОТОКОЛ № 3
от заседанието на Комисия по правни и институционални въпроси към Пленума на Висшия съдебен съвет, 
проведено на 23 януари 2017 г.

Днес, 23 януари 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ 
					КАРОЛИНА НЕДЕЛЧЕВА
					МАГДАЛЕНА ЛАЗАРОВА 
					НЕЗАБРАВКА СТОЕВА – отсъства
					КАЛИН КАЛПАКЧИЕВ

На заседанието присъстват експертните сътрудници на комисията Саша Харитонова – директор на дирекция „Правна“, Зорница Златева – главен експерт „връзки с обществеността“ и Мартин Величков – главен експерт – юрисконсулт в дирекция „Правна“.
При разглеждането на т. 5 на заседанието присъстват г-н Камен Иванов и г-н Ясен Тодоров – членове на Висшия съдебен съвет.
По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от Министерство на правосъдието относно проект на Наредба за придобиване на юридическа правоспособност.
- Препис от искането на главния прокурор на Република България за даване на задължително тълкуване на разпоредбата на чл. 84, т. 16, изречение второ от Конституцията на Република България, както и препис от определението на съда от 19.01.2017 г. по конституционно дело № 15/2016 г.

- Становища по проектите на Наредби по чл. 194г и по чл. 209б от ЗСВ.

- Писмо от Българската асоциация на съдиите по вписванията относно държавните такси събирани от Агенцията по вписванията.

Д Н Е В Е Н   Р Е Д: 

I. ПУБЛИЧНА КОМУНИКАЦИЯ:

1. ОТНОСНО: Информация за определените дати за провеждане на „Ден на отворените врати” в органите на съдебната власт през 2017 година

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Приема за сведение Графика за провеждане на инициативата „Ден на отворените врати” в органите на съдебната власт през 2017 година.
1.2. Графикът за провеждане на инициативата „Ден на отворените врати” в органите на съдебната власт през 2017 година да се публикува на интернет сайта на ВСС в раздел „Пресцентър”, подраздел „Дни на отворените врати”.

2. ОТНОСНО: Информация за провеждането на инициативата „Ден на отворените  врати” през 2016 г. в органите на съдебната власт

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Приема за сведение Информацията за провеждането на инициативата „Ден на отворените  врати” през 2016 г. в органите на съдебната власт.
2.2. Изпраща Информацията за провеждането на инициативата „Ден на отворените  врати” през 2016 г. в органите на съдебната власт до всички административни ръководители на съдилища и прокуратури, с цел обмен на добри практики.

3. ОТНОСНО: Отчет за провеждане на Програмата за стаж на студентите от юридическите факултети в администрацията на Висшия съдебен съвет през 2016 година

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Приема за сведение Доклад-отчета за провеждането на Стажантската програма през 2016 г.
3.2. Същият да се публикува на интернет сайта на ВСС в раздел „Стажантска програма”, подраздел „Отчет”.
3.3. Доклад-отчетът да се изпрати по компетентност на главния секретар на ВСС, за запознаване на директорите.

4. ОТНОСНО: Писмо от председателя на Върховния касационен съд във връзка с прилагане на централизиран подход при определяне на необходимостта от обезпечаване на съдилищата с щатове за съдебни служители - експерти на длъжност „връзки с обществеността“ в изпълнение на Комуникационната стратегия на Съдебната власт  2014 – 2020 г. /приета с решение на ВСС по протокол № 10 от 05.03.2015 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Предлага на Комисия „Съдебна администрация“ провеждане на съвместно заседание на 30.01.2017 г. в 15:00 ч., за разглеждане на поставения въпрос.
4.2. Отправя покана към председателя на Върховния касационен съд (или определен от него експерт) за участие в съвместното заседание на двете комисии на 30.01.2017 г. от 15.00 ч. в сградата да Висшия съдебен съвет.

II. ПРАВНИ ВЪПРОСИ:

5. ОТНОСНО: Проект на Методика за оценка на дейността на членовете на Висшия съдебен съвет по чл. 28, ал. 2 от ЗСВ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. Проектът предложен от Работната група да се изпрати на всички членове на Висшия съдебен съвет с искане за обсъждане на работно заседание, което да се проведе след заседанието на Пленума на ВСС на 26.01.2017 г., с цел вземане на решение кой от предлаганите варианти да бъде разработен като последен проект и предложен за обсъждане.

6.  ОТНОСНО: Писмо от Министерство на правосъдието във връзка с приетите от Съда на Европейския съюз  Препоръки към националните юрисдикции относно отправяне на преюдициални запитвания.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Приема за сведение писмото от Министерство на правосъдието.
7. ОТНОСНО: Писмо от Мария Джанкова и Таня Спасова – съдии в Районен съд гр. Айтос относно получаване на допълнително възнаграждение при изпълнение на длъжността „съдия по вписванията“ за 2014 г. и 2015 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Да се изпрати писмо до председателя на Районен съд гр. Айтос с искане за предоставяне на информация за изплатените суми на Мария Джанкова и Таня Спасова като допълнително възнаграждение при изпълнение на длъжността „съдия по вписванията“, както и да уточни причините за неизплащането им за 2014 г. и 2015 г.

8. ОТНОСНО: Запитване от Благомир Авджиев относно приложението на чл. 411, ал. 2 от ГПК.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Поставеният въпрос не е от компетентността на Висшият съдебен съвет и той няма правомощия да тълкува закона и да дава указания по прилагането му.
8.2. Решението по т. 8 да се изпрати на Благомир Авджиев.

9. ОТНОСНО: Решение на Пленума на Висшия съдебен съвет относно Процедура за участие на членове на Гражданския съвет към ВСС в заседанията на Пленума и колегиите на ВСС и комисиите към тях, за съгласуване.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
9.1. Отлага за извършване на необходимите корекции.
10. ОТНОСНО: Доклад от Мартин Величков – гл. експерт – юрисконсулт относно решение № 4516/29.09.2015 г. на Административен съд София – град, потвърдено с решение на Върховния административен съд № 40/04.01.2017 г., във връзка със заявление за достъп до обществена информация на „Център на НПО в Разград“

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Да се изпълни влязлото в сила решение № 4516/29.09.2015 г. на Административен съд София – град.
10.2. Решението по т. 10 да се изпрати на главния секретар на ВСС.

ДОПЪЛНИТЕЛНИ ТОЧКИ:

11. ОТНОСНО: Писмо от Министерство на правосъдието относно проект на Наредба за придобиване на юридическа правоспособност.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Да се изпрати на всички членове на Висшия съдебен съвет проектът на Наредба за придобиване на юридическа правоспособност, изпратен от Министерство на правосъдието за съгласуване в 30-днвен срок.

12. ОТНОСНО: Препис от искането на главния прокурор на Република България за даване на задължително тълкуване на разпоредбата на чл. 84, т. 16, изречение второ от Конституцията на Република България, както и препис от определението на съда от 19.01.2017 г. по конституционно дело № 15/2016 г.
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
12.1. Възлага на Юлиана Колева да изготви становище по направеното предложение за даване на задължително тълкуване на разпоредбата на чл. 84, т. 16, изречение второ от Конституцията на Република България.

13. ОТНОСНО: Становища по проектите на Наредби по чл. 194г и по чл. 209б от ЗСВ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. Становищата да се изпратят на Работните групи, изготвили проектите на Наредби.

14. ОТНОСНО: Писмо от Българската асоциация на съдиите по вписванията относно държавните такси събирани от Агенцията по вписванията.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14.1. Висшият съдебен съвет не може да обсъжда бъдещи законодателни промени, както и да дава становища по висящи съдебни спорове.

ПРЕДСЕДАТЕЛ
НА КОМИСИЯТА:		/П/
                 ЮЛИАНА КОЛЕВА